**ՀԻՄՆԱՎՈՐՈՒՄ**

**«ՓՈԽԱԴՐԱՄԻՋՈՑԻ ԳՈՒՅՔԱՀԱՐԿԻ ԳԾՈՎ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ» ԱԽՈՒՐՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

 Համաձայն Հարկային օրենսգիրքի 245-րդ հոդվածի 2-րդ մասի՝ Համայնքի ավագանին համայնքի ղեկավարի ներկայացմամբ և համայնքի ավագանու սահմանած կարգով կարող է սահմանել փոխադրամիջոցների գույքահարկի գծով արտոնություններ և դրանց մասով կայացնել փոխադրամիջոցների գույքահարկ վճարողի փոխարեն համայնքի բյուջեից վճարում կատարելու որոշումներ: Սույն մասին համապատասխան` համայնքի ավագանու սահմանած արտոնության գումարը չի կարող գերազանցել տվյալ հարկային տարվա համար փոխադրամիջոցների գույքահարկի գծով համայնքի բյուջեի հաստատված եկամուտների տասը տոկոսը: Համայնքի ավագանու կողմից փոխադրամիջոցների գույքահարկի գծով սահմանված արտոնությունների գումարների դիմաց Հայաստանի Հանրապետության պետական բյուջեից համայնքի բյուջեին լրացուցիչ դոտացիաներ չեն տրամադրվում:

 Ախուրյան համայնքի թվով 4 բնակիչներ միջնորդավորված կամ ուղղակի կերպով դիմել են համայնքապետարան իրենց պատկանող փոխադրամիջոցների գույքահարկի գծով արտոնություն ստանալու վերաբերյալ: Նրանք ներկայացրել են տեղեկանք այն մասին, որ հայտարարություն են տարածել ՀՀ ՆԳՆ ոստիկանության ՀՈԳՎ Ախուրյանի բաժին,որ փոխադրամիջոցները 2020 թվականի սեպտեմբերի 27-ին Ադրբեջանի Հանրապետության կողմից սանձազերծված ռազմական գործողությունների պատճառով մնացել են Արցախի տարածքում։

 Հաշվի առնելով վերը նշվածը՝ համայքնի ղեկավարը համայնքի ավագանուն առաջարկում է սահմանել արտոնություն Ախուրյան համայնքի թվով 4 բնակիչներին  սեփականության իրավունքով պատկանող ավտոմեքենաների գույքահարկի մասով՝ մինչև 2025 թվականի սեպտեմբերի 30-ը պարտավորության նկատմամբ (ապառք՝ 1003216, տույժ՝ 291007):

 *Կազմեց՝ Ա. Ստեփանյանը*

ՀԱՄԱՅՆՔԻ ՂԵԿԱՎԱՐ Զ. ՄԱՆՈՒԿՅԱՆ

**ՏԵՂԵԿԱՆՔ**

**«ՓՈԽԱԴՐԱՄԻՋՈՑԻ ԳՈՒՅՔԱՀԱՐԿԻ ԳԾՈՎ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱԽՈՒՐՅԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**«**Փոխադրամիջոցի գույքահարկի գծով արտոնություն սահմանելու մասին**»** Ախուրյան համայնքի ավագանու որոշման նախագծի ընդունմամբ Ախուրյան համայնքի բյուջեում փոփոխություններ չեն նախատեսվում:

 *Կազմեց՝ Ա. Ստեփանյան*

ՀԱՄԱՅՆՔԻ ՂԵԿԱՎԱՐ Զ. ՄԱՆՈՒԿՅԱՆ